Ettepanek: EUROOPA PARLAMENDI JA NÕUKOGU OTSUS millega muudetakse 17. mai 2006. aasta institutsioonidevahelist kokkulepet eelarvedistsipliini ja usaldusväärse finantsjuhtimise kohta seoses mitmeaastase finantsraamistikuga, et katta ITERi projekti lisarahastamisvajadused /* KOM/2011/0226 lõplik - 2011/ () */





SELETUSKIRI 1. Sissejuhatus Käesoleva ettepanekuga asendatakse komisjoni 20. juuli 2010. aasta ettepanek Euroopa Parlamendi ja nõukogu otsuse kohta, millega muudetakse 17. mai 2006. aasta institutsioonidevahelist kokkulepet eelarvedistsipliini ja usaldusväärse finantsjuhtimise kohta seoses mitmeaastase finantsraamistikuga, et katta ITERi projekti lisarahastamisvajadused[1]. Ettepanekus on võetud arvesse seni läbirääkimistel saavutatud edusamme, eriti seoses alamrubriigis 1a tehtavate ümberpaigutuste suuruse ja lisasummadega, mida vajatakse alamrubriigis 1a ITERi kulukohustuste assigneeringuteks ja maksete assigneeringuteks 2012. ja 2013. aastal. Ettepaneku eesmärk on lihtsustada kiire nõusoleku saamist eelarvepädevatelt institutsioonidelt, et tagada ITERi projekti edu. Ettepanek on täielikult kooskõlas 2012. aasta eelarveprojektiga ja komisjoni ettepanekuga nõukogu otsuse kohta, milles käsitletakse Euroopa Aatomienergiaühenduse tuumaenergiaalase teadus- ja koolitustegevuse raamprogrammi (2012–2013)[2]. Nõukogu võtab Euratomi raamprogrammi lõplikult vastu tingimusel, et samal ajal toimuv eelarvemenetlus lisavahendite saamiseks ITERi jaoks viiakse edukalt lõpule. 2. Alamrubriigi 1a varude ja ümberpaigutuste kasutamine 2011. aastal puudub alamrubriigi 1a kulude ülemmäära piires varu ning 2012. ja 2013. aastal on see liiga väike, et täita ITERi vajadused ja jätta samal ajal piisav varu ettenägematute vajaduste jaoks, nagu on sätestatud eelarvedistsipliini ja usaldusväärset finantsjuhtimist käsitleva 17. mai 2006. aasta institutsioonidevahelise kokkuleppe[3] punktis 13. Komisjon on vastavalt 2006. aasta kokkuleppe punkti 23 esimesele lõigule uurinud võimalusi alamrubriigiga 1a hõlmatud programmide vahel kulud ümber jaotada, eesmärgiga teha oluline osa uutest kavandatud kuludest nii absoluutsuurusena kui ka protsendimäärana kättesaadavaks kõnealuse alamrubriigi kehtiva ülemmäära piires. Selle tulemusena teeb komisjon ettepaneku paigutada teadusuuringute seitsmendast raamprogrammist 2012. aastal ümber 100 miljonit eurot ja 2013. aastal 360 miljonit eurot. 3. Rubriikidevahelised ümberpaigutused (kulukohustuste assigneeringud) Vastavalt 2006. aasta kokkuleppe puntki 23 teisele lõigule on komisjon uurinud võimalusi tasaarvestada ühe rubriigi ülemmäära suurendamine mõne teise rubriigi ülemmäära vähendamise abil. Praeguste hinnangute kohaselt on kulude ülemmäärani jääv varu väljaspool alamrubriiki 1a aastatel 2011–2013 järgmine (miljonites eurodes) || 2011 || 2012 || 2013 Alamrubriik 1b || 6.4 || 22.1 || 0.4 Rubriik 2 || 1678.8 || 651.6 || 112.8 Alamrubriik 3a || 67.0 || 65.6 || 34.3 Alamrubriik 3b || 0.1 || 15.5 || 25.3 Rubriik 4 || 0 || 246.7 || 112.0 Rubriik 5 || 243.2 || 472.6 || 521.6 Pidades silmas 2006. aasta kokkuleppe punkti 13, leiab komisjon, et alamrubriikide 1b, 3a ja 3b ülemmäärani jääv varu on liiga väike, et aidata katta ITERi projekti lisarahastamisvajadusi, ning et rubriigi 4 kulude ülemmäära ei ole võimalik vähendada nimetatud rubriigis tõenäoliselt tekkivate lisavajaduste tõttu. Seevastu rubriikide 2 ja 5 varu on 2011. aastal piisav, et tasakaalustada nende kulude ülemmäära vähendamisega ITERi vajadustest tingitud alamrubriigi 1a kulude ülemmäära suurendamine 2012. ja 2013. aastal. Seepärast teeb komisjon ettepaneku vähendada 2011. aastal rubriigi 2 kulude ülemmäära 650 miljoni euro ja rubriigi 5 kulude ülemmäära 190 miljoni euro võrra ning suurendada alamrubriigi 1a kulude ülemmäära 2012. aastal 650 miljoni euro ja 2013. aastal 190 miljoni euro võrra. Kavandatud rubriikide kuluülemmäärade kohanduse tulemusena jääb 2011. aastal rubriigi 2 ülemmäärani 1028,8 miljoni euro suurune ja rubriigi 5 ülemmäärani 53,2 miljoni euro suurune varu. Komisjon on võtnud kohustuse võtta kõik asjakohased meetmed, et tagada kõigi ühise põllumajanduspoliitika kulude ja nende rahastamise kohta vastu võetud otsuste, sealhulgas ühise põllumajanduspoliitika läbivaatamise suhtes saavutatud kokkuleppe täitmine. 4. Maksete assigneeringud Vastavalt 2006. aasta kokkuleppe punkti 23 neljandale lõigule säilitatakse iga muudatuse puhul asjakohane suhe kulukohustuste ja maksete vahel. Ettepanekuga ei muudeta kulukohustuste assigneeringute ja maksete assigneeringute ülemmäära tervikuna 2007.–2013. aastal ning tagatakse samal ajal korrapärane areng kulukohustustega seotud assigneeringute suhtes. 5. Kokkuvõtlik tabel ja järeldus Järgnevas tabelis on esitatud kokkuvõte finantsraamistiku kulukohustuste assigneeringute ja maksete assigneeringute ülemmäärades kavandatavatest muudatustest. Summad on väljendatud jooksevhindades: Jooksevhindades väljendatud kulukohustuste assigneeringute ja maksete assigneeringute ülemmäärad tervikuna ajavahemikul 2007–2013 muudatuste tulemusena ei muutu. Kõnealuseid muudatusi on võetud arvesse järgnevas tabelis, kus on esitatud finantsraamistiku muutunud iga-aastased kuluülemmäärad jooksevhindades. Ametlikus otsuses 2006. aasta kokkuleppes esitatud finantsraamistiku muutmise kohta tuleb viidata kõnealuse kokkuleppe raames kokku lepitud põhitabelile, mis on väljendatud 2004. aasta püsihindades. Seega arvutatakse jooksvas väärtuses summad 2004. aasta hindadesse ümber 2 % suuruse aastadeflaatori abil, nagu on ette nähtud 2006. aasta kokkuleppe punktiga 16 (vt allpool Euroopa Parlamendi ja nõukogu otsuse ettepaneku lisa). Ettepanek: EUROOPA PARLAMENDI JA NÕUKOGU OTSUS millega muudetakse 17. mai 2006. aasta institutsioonidevahelist kokkulepet eelarvedistsipliini ja usaldusväärse finantsjuhtimise kohta seoses mitmeaastase finantsraamistikuga, et katta ITERi projekti lisarahastamisvajadused EUROOPA PARLAMENT JA EUROOPA LIIDU NÕUKOGU, võttes arvesse 17. mai 2006. aasta institutsioonidevahelist kokkulepet Euroopa Parlamendi, nõukogu ja komisjoni vahel eelarvedistsipliini ja usaldusväärse finantsjuhtimise kohta,[4] eriti selle punkte 21–23, võttes arvesse komisjoni ettepanekut ning arvestades järgmist: (1) Euroopa Parlament, nõukogu ja komisjon leppisid … … 2011 toimunud [kolmepoolsel kohtumisel]/[eelarvealasel lepituskoosolekul] kokku ITERi projekti lisarahastamise korras. Kõnealused rahalised vahendid nõuavad kooskõlas institutsioonidevahelise kokkuleppe punktidega 21–23 mitmeaastase finantsraamistiku (2007–2013) muutmist, et suurendada alamrubriigis 1a ettenähtud kulukohustuste assigneeringute ülemmäära 2012. aastaks 650 miljoni euro ja 2013. aastaks 190 miljoni euro võrra jooksevhindades. (2) 2012. ja 2013. aastaks alamrubriigis 1a ette nähtud kulukohustuste assigneeringute ülemmäära suurendamine kaetakse täielikult 2011. aastal rubriikides 2 ja 5 ette nähtud kulukohustuste assigneeringute ülemmäära vähendamise teel. (3) Selleks et kulukohustuste ja maksete suhe püsiks tasakaalus, kohandatakse iga-aastast maksete assigneeringute ülemmäära. Kohandus ei mõjuta maksevajadusi tervikuna ajavahemikul 2007–2013. (4) Seepärast tuleks eelarvedistsipliini ja usaldusväärset finantsjuhtimist käsitleva institutsioonidevahelise kokkuleppe I lisa vastavalt muuta[5], ON TEINUD KÄESOLEVA OTSUSE: Ainus artikkel Eelarvedistsipliini ja usaldusväärset finantsjuhtimist käsitleva institutsioonidevahelise kokkuleppe I lisa asendatakse käesoleva otsuse lisaga. Brüssel, […] Euroopa Parlamendi nimel Nõukogu nimel LISA [1] KOM(2010) 403 (lõplik), 20.7.2010. [2] KOM(2011) 72 (lõplik), 7.3.2011. [3] ELT C 139, 14.6.2006, lk 1. [4] ELT C 139, 14.6.2006, lk 1. [5] Eespool nimetatud kokkuleppest tulenevad näitajad arvutatakse ümber 2004. aasta hindadesse.